**Cine, Doamne?**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine, Doamne, cine-s eu?

Nu mă recunosc de-acuma,

Dintr-un ochi deschis mereu

Peste mine vine bruma.

Cad în noapte aripi dragi,

Aș pleca, dar nu știu unde,

Și în zboruri tot mai vagi

Plâng tălăngile-n secunde.

Chinu-n mine-și face gară

Cu peron din lemn uscat,

Evadez din vis în sfoară

La clopotnița din sat.

Și când pleacă noaptea-n stea

Eu zăresc cum toți feciorii

Trag duios de sfoara grea

Să trezească-n mine zorii.

06.09.2016